Māris Kučinskis

Māris Kučinskis (sündinud 28. novembril 1961 Limbaži piirkonnas) on Läti poliitik. Ta oli 11. veebruarist 2016 kuni 23. jaanuarini 2019 Läti peaminister.

Ta lõpetas 1980. aastal Valmiera 4. Keskkooli ja 1988. aastal Läti Riikliku Ülikooli majandusteaduskonna.

Ta oli 2004. aasta detsembrist kuni 2006. aasta novembrini Läti regionaalminister.

7. detsembril 2005 anti talle Maarjamaa Risti II klassi teenetemärk, tunnustades tema tööd Läti regionaalministrina (vaadatud 24.04.2015).

2014. aasta parlamendivalimistel valiti ta seimi liikmeks Roheliste ja Talurahva Liidu nimekirjas. Ta kuulub Liepaja Parteisse. 1998–2011 kuulus ta Rahvaparteisse.

13. jaanuaril 2016 tegi president Raimonds Vējonis talle ülesandeks moodustada uus valitsus. 11. veebruaril 2016 kinnitas Läti parlament häältega 60:32 Kučinskise valitsuse ametisse.

Detsembrist 2022 septembrini 2023 oli ta Läti siseminister.

Vaata ka

 Māris Kučinskise valitsus

Viited

Kategooria:Läti peaministrid
Kategooria:Läti siseministrid
Kategooria:Maarjamaa Risti II klassi teenetemärgi kavalerid
Kategooria:Läti Ülikooli vilistlased
Kategooria:Sündinud 1961